Komz a ra ivez ag e labour e-unan, penaos e ra, penaos e vez rekis dezhañ, meur-a-wezh, bout kondision doch an Diaoul evit añse soviñ an dra-mañ-hag-an-dra, èl a pa oa é labourat àr chanter ur vardell vras er Guyana gall. Blaouach dan niver a zouaroù a vez beuzet get ar lennoù nevez-se, eme-eñ, gwezh-a-vez forestoù puilh ar spesadoù enne, get poblañsoù ag ar vro (tud hag a ouia beviñ el lechioù-se hep o fondiñ, hag a anav mat ar forestoù-se,  int) a vez rekis diblasiñ ivez. Dre e labour en dez gwezh-a-vez loened da renabliñ, da ziblasiñ… mes gwell e vehe getañ o leuskel e-lech memaint.